# TEKST TIL PERSONVERNERKLÆRINGEN

## Nasjonalt låneregister og Bibliotekkortet

Formålet med nasjonalt låneregister og bibliotekkortet er å sikre lånere tilgangen til materiale i alle bibliotek i Norge og gi dem mulighet til å bestille dette for levering til ønsket bibliotek. Bibliotekene må ha mulighet til å verifisere lånerne slik at de får rett materiale.

Behandlingsgrunnlaget er artikkel 6 (1), b: “Behandlingen er nødvendig for å oppfylle en avtale som den registrerte er part i, eller for å gjennomføre tiltak på den registrertes anmodning før en avtaleinngåelse.”

Lovhjemmel er Lov om folkebibliotek § 3 - “bibliotekene skal følge felles regler om lånesamarbeid og registrering”.

Personopplysninger som samles inn er: Navn, bostedsadresse, fødselsdato og personnummer, telefonnummer, e-postadresse samt hvilket bibliotek en er låner ved.

Det lokale biblioteket har bare tilgang til de opplysningene som er nødvendige for å oppfylle avtalen vi har med deg som låner.